smcproject/ml-wiki-sentences huggingface dataset:
അർജ്ജുനനെ പരീക്ഷിച്ച് അദ്ദേഹത്തിന് പാശുപതാസ്ത്രം നൽകിയ ഭാവത്തിലാണ് ഈ മൂർത്തി കുടികൊള്ളുന്നത്.
പ്രധാന ശിവപ്രതിഷ്ഠയുടെ അതേ പ്രാധാന്യമാണ് ഇതിനും നൽകിവരുന്നത്.
തെക്കുപടിഞ്ഞാറേമൂലയിൽ കിഴക്കോട്ട് ദർശനമായി ഗണപതിഭഗവാൻ കുടികൊള്ളുന്നു.
സാധാരണ ക്ഷേത്രങ്ങളിലേതുപോലെയാണ് ഇവിടെയും ഗണപതിയുടെ പ്രതിഷ്ഠാരീതിയും മറ്റും.
ഗണപതിയ്ക്കൊപ്പം തന്നെ ഇവിടെ സുബ്രഹ്മണ്യനെയും പ്രതിഷ്ഠിച്ചിട്ടുണ്ട്.
അഷ്ടദിക്പാലകർ (പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ , വടക്കുകിഴക്ക് - ഈശാനൻ , കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിര്യതി ), സപ്തമാതൃക്കൾ ( ബ്രാഹ്മി / ബ്രഹ്മാണി , വൈഷ്ണവി , മഹേശ്വരി , ഇന്ദ്രാണി , വരാഹി , കൗമാരി , ചാമുണ്ഡി ), വീരഭദ്രൻ , ഗണപതി, ശാസ്താവ്, സുബ്രഹ്മണ്യൻ, ബ്രഹ്മാവ്, അനന്തൻ , ദുർഗ്ഗാദേവി, നിർമ്മാല്യധാരി (ഇവിടെ ചണ്ഡികേശ്വരൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ സ്ഥിതിചെയ്യുന്നു.
ബലിക്കല്ലുകൾ ദേവന്റെ വികാരമൂർത്തികളാണെന്നാണ് വിശ്വാസം.
ശ്രീകോവിലിന്റെ നേരെ മുന്നിലായി ചതുരാകൃതിയിൽ നമസ്കാരമണ്ഡപം സ്ഥിതിചെയ്യുന്നു.
നാലുകാലുകളോടുകൂടിയ താരതമ്യേന ചെറിയ മണ്ഡപമാണിതെന്നതിനാൽ പ്രദക്ഷിണത്തിന് നന്നേ ബുദ്ധിമുട്ടുണ്ട്.
മണ്ഡപത്തിന്റെ മേൽക്കൂരയും ചെമ്പുമേഞ്ഞതാണ്.
ഇതിന്റെ മുകളിലും സ്വർണ്ണത്താഴികക്കുടം കാണാം.
മണ്ഡപത്തിന്റെ മച്ചിൽ ബ്രഹ്മാവിന്റെയും അഷ്ടദിക്പാലകരുടെയും രൂപങ്ങളും തൂണുകളിൽ മറ്റുചില ദേവ-ബ്രാഹ്മണരൂപങ്ങളും കാണാം.
മണ്ഡപത്തിന്റെ കിഴക്കുഭാഗത്ത് ഭഗവദ്വാഹനമായ നന്ദിയുടെ ഒരു പ്രതിമയുണ്ട്.
ഭക്തർ ഈ നന്ദിയുടെ ചെവിയിൽ ആഗ്രഹങ്ങൾ പറയുന്നത് സ്ഥിരം കാഴ്ചയാണ്.
നന്ദിയോട് ആഗ്രഹങ്ങൾ പറഞ്ഞാൽ അദ്ദേഹം അവ ഭഗവാനോട് പറയുമെന്നാണ് വിശ്വാസം.
പ്രതിഷ്ഠ തിരുവെറണാകുളത്തപ്പൻ (പരമശിവൻ)
അത്യുഗ്രമൂർത്തിയായ ശിവനായാണ് പ്രതിഷ്ഠാസങ്കല്പം.
കിരാതമൂർത്തിയായും പാർവ്വതീസമേതനായും രണ്ട് വ്യത്യസ്ത ഭാവങ്ങളിൽ പ്രതിഷ്ഠ ഭഗവാന്നുണ്ട്.
രണ്ടരയടി ഉയരമുള്ള ശിവലിംഗത്തിൽ പടിഞ്ഞാറോട്ട് ദർശനമായി ഭഗവാൻ കുടികൊള്ളുന്നു.
ആദ്യം കിഴക്കോട്ടായിരുന്നു ഭഗവദ്ദർശനമെന്നും, ഉഗ്രമൂർത്തിയായ ശിവന്റെ കോപം മൂലം കിഴക്കുഭാഗത്തെ ചേർത്തറ പോലുള്ള സ്ഥലങ്ങൾ അഗ്നിയ്ക്കിരയായപ്പോൾ, ഭക്തനായ വില്വമംഗലം സ്വാമിയാരുടെ അഭ്യർത്ഥന മാനിച്ച് ഭഗവാൻ സ്വയം പടിഞ്ഞാറുഭാഗത്തേയ്ക്ക് കൊച്ചി കായലിന്റെ ഭാഗത്തേക്ക്‌ തിരിഞ്ഞതാണെന്നും, അതല്ല പടിഞ്ഞാറുഭാഗത്തുള്ള കൊച്ചി പഴയന്നൂർ ക്ഷേത്രത്തിലെ ഭഗവതിയ്ക്ക് ദർശനം നൽകാനായാണ് തിരിഞ്ഞതെന്നും കഥകളുണ്ട്.
എങ്കിലും, പടിഞ്ഞാറോട്ട് ദർശനമായ ശിവപ്രതിഷ്ഠ എന്നത് ഒരു പ്രത്യേകതയാണ്.
കിരാതമൂർത്തിയായ പ്രതിഷ്ഠയും ഏകദേശം ഇതേ ഉയരത്തിലാണ്.
ശംഖാഭിഷേകം, ധാര, കൂവളമാല, പിൻവിളക്ക്, ഉമാമഹേശ്വരപൂജ, വെടിവഴിപാട് എന്നിവയാണ് എറണാകുളത്തപ്പന്റെ പ്രധാന വഴിപാടുകൾ.
നാലമ്പലത്തിനകത്ത് തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിലാണ് ശിവപാർവ്വതീപുത്രനായ ഗണപതിഭഗവാന്റെ പ്രതിഷ്ഠ.
ഏകദേശം രണ്ടടി ഉയരം വരുന്ന വിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
പുറകിലെ വലതുകയ്യിൽ മഴു , പുറകിലെ ഇടതുകയ്യിൽ കയർ , മുന്നിലെ ഇടതുകയ്യിൽ മോദകം എന്നിവ ധരിച്ച ഗണപതി മുന്നിലെ വലതുകൈ കൊണ്ട് ഭക്തരെ അനുഗ്രഹിയ്ക്കുന്നു.
ഗണപതിഹോമം, ഒറ്റയപ്പം, കറുകമാല, നാളികേരമുടയ്ക്കൽ തുടങ്ങിയവയാണ് ഗണപതിയുടെ പ്രധാന വഴിപാടുകൾ.
ഗണപതിയോടൊപ്പം അതേ ശ്രീകോവിലിലാണ് സഹോദരനായ സുബ്രഹ്മണ്യന്റെയും പ്രതിഷ്ഠ.
ബാലസുബ്രഹ്മണ്യന്റെ രൂപത്തിലാണ് ഈ വിഗ്രഹം.
വലതുകൈ കൊണ്ട് ഭക്തരെ അനുഗ്രഹിയ്ക്കുന്ന ഭഗവാൻ, ഇടതുകൈ അരയിൽ കുത്തിനിൽക്കുന്നു.
പാലഭിഷേകം, ഭസ്മാഭിഷേകം, പഞ്ചാമൃതം, നാരങ്ങാമാല തുടങ്ങിയവയാണ് സുബ്രഹ്മണ്യന്റെ പ്രധാന വഴിപാടുകൾ.
നാലമ്പലത്തിനുപുറത്ത് വടക്കുകിഴക്കേമൂലയിൽ പ്രത്യേകം ശ്രീകോവിലിലാണ് ഹരിഹരപുത്രനായ അയ്യപ്പസ്വാമിയുടെ പ്രതിഷ്ഠ.
രണ്ടടി ഉയരമുള്ള വിഗ്രഹം പടിഞ്ഞാറോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ശബരിമലയിലെ വിഗ്രഹവുമായി നല്ല രൂപസാദൃശ്യമുള്ള വിഗ്രഹമാണിവിടെ.
മുഖപ്പോടുകൂടിയ ഈ നടയിൽ വച്ചാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം.
നീരാജനം, നെയ്യഭിഷേകം, നാളികേരമുടയ്ക്കൽ തുടങ്ങിയവയാണ് അയ്യപ്പന്റെ നടയിലെ പ്രധാന വഴിപാടുകൾ.
അയ്യപ്പനെ ശ്രീകോവിലിനടുത്തുതന്നെ പ്രത്യേകം തീർത്ത തറയിലാണ് നാഗദൈവങ്ങളുടെ പ്രതിഷ്ഠ.
നാഗരാജാവായ വാസുകിയും നാഗയക്ഷിയും ചിത്രകൂടങ്ങളുമടങ്ങുന്നതാണ് ഈ പ്രതിഷ്ഠ.
എല്ലാമാസവും ആയില്യം നാളിൽ വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയുമുണ്ടാകും.
നൂറും പാലും, പുറ്റും മുട്ടയും, മഞ്ഞൾപ്പൊടി അഭിഷേകം എന്നിവയാണ് നാഗദൈവങ്ങളുടെ പ്രധാന വഴിപാടുകൾ.
നിത്യേന അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണ് എറണാകുളം ശിവക്ഷേത്രം.
പുലർച്ചെ രണ്ടുമണിയ്ക്കുള്ള നിയമവെടിയോടെയും തുടർന്ന് ഏഴുതവണയുള്ള ശംഖുവിളിയോടെയും തവിലിന്റെയും നാദസ്വരത്തിന്റെയും അകമ്പടിയോടെയും ഭഗവാനെ പള്ളിയുണർത്തിയ ശേഷം മൂന്നുമണിയ്ക്ക് നട തുറക്കുന്നു.
മറ്റുക്ഷേത്രങ്ങളിൽ നിന്ന് വ്യത്യസ്തമായി ഇവിടെ ഒരു മണിക്കൂറാണ് നിർമ്മാല്യദർശനം.
നിർമ്മാല്യദർശനത്തിനുശേഷം അഭിഷേകം നടത്തുന്നു.
നാലേകാലിന് ഭഗവാന് മലർ, ശർക്കര, കദളിപ്പഴം എന്നിവ നേദിയ്ക്കുന്നു.
അഞ്ചുമണിയ്ക്ക് ഉഷഃപൂജയും ആറുമണിയ്ക്ക് എതിരേറ്റുപൂജയും നടത്തുന്നു.
എതിരേറ്റുപൂജയ്ക്കിടയിൽത്തന്നെ ഗണപതിഹോമവും നടത്തുന്നു.
ആറരയോടെ എതിരേറ്റുശീവേലി തുടങ്ങുന്നു.
തന്റെ ഭൂതഗണങ്ങൾക്ക് നിവേദ്യം സമർപ്പിയ്ക്കുന്നത് ഭഗവാൻ നേരിട്ടുകാണുന്നു എന്ന സങ്കല്പത്തിലാണ് ഈ ആചാരം.
ശീവേലി കഴിഞ്ഞാൽ ജലധാരയും നവകാഭിഷേകവും നടത്തുന്നു.
പത്തരയോടെ ഉച്ചപൂജയും പതിനൊന്നരയോടെ ഉച്ചശീവേലിയും നടത്തി ഉച്ചയ്ക്ക് പന്ത്രണ്ടുമണിയ്ക്ക് നടയടയ്ക്കുന്നു.
വൈകീട്ട് നാലുമണിയ്ക്ക് നട വീണ്ടും തുറക്കുന്നു.
തുടർന്ന് രാത്രി ഏഴരമണിയ്ക്ക് അത്താഴപൂജയും എട്ടരമണിയ്ക്ക് അത്താഴശീവേലിയും നടത്തി ഒമ്പതുമണിയ്ക്ക് നട വീണ്ടും അടയ്ക്കുന്നു.
ക്ഷേത്രത്തിലെ തന്ത്രാധികാരം തൃപ്പൂണിത്തുറ പുലിയന്നൂർ, പൊന്നാനി പുഴക്കര ചേന്നാസ് എന്നിങ്ങനെ രണ്ട് കുടുംബങ്ങൾക്കായി വീതിച്ചുനൽകിയിട്ടുണ്ട്.
കേരളത്തിൽ രണ്ട് കുടുംബക്കാർക്ക് തന്ത്രാധികാരമുള്ള അപൂർവ്വം ക്ഷേത്രങ്ങളിലൊന്നാണ് എറണാകുളം ശിവക്ഷേത്രം.
വിശേഷച്ചടങ്ങുകളിൽ ഇരുകൂട്ടരും ഒന്നിച്ചാണ് ക്രിയകൾ നടത്തുന്നത്.
മകരമാസത്തിൽ തിരുവാതിരനാളിൽ ആറാട്ടായി എട്ടുദിവസം നീണ്ടുനിൽക്കുന്ന ഉത്സവമാണ് ക്ഷേത്രത്തിലുള്ളത്.
ധ്വജാദിമുറയിൽ നടക്കുന്ന ഉത്സവത്തോടനുബന്ധിച്ച് നിരവധി പൂജകളും താന്ത്രികക്രിയകളും നടത്താറുണ്ട്.
കുംഭമാസത്തിലെ കറുത്തപക്ഷത്തിലെ ചതുർദ്ദശിനാളിലാണ് മഹാശിവരാത്രി ആചരിച്ചുവരുന്നത്.
* അതിരാവിലെ 3.30 AM മുതൽ രാവിലെ 11.45 AM വരെ.
ഉച്ചക്ക് 12 PM മണിയ്ക്ക് നട അടയ്ക്കുന്നു.
* വൈകുന്നേരം 4 PM മുതൽ രാത്രി 8.30 PM വരെ.
അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“ പുറത്തേക്കുള്ള കണ്ണികൾ http://www.ernakulathappan.org/ Archived 2010-05-26 at the Wayback Machine .
http://hanumankovil.org/about-the-temple.php Archived 2010-05-18 at the Wayback Machine .
അലെക്സ വേഗ ഇംഗ്ലീഷ് വിലാസം https://ml.wikipedia.org/wiki/Alexa_PenaVega
അലെക്സ പെനവേഗ (മുമ്പ്, വേഗ; ജനനം: ആഗസ്റ്റ് 27, 1988) ഒരു അമേരിക്കൻ അഭിനേത്രിയും ഗായികയുമാണ്.
സ്പൈ കിഡ്സ് സിനിമാ പരമ്പരയിലെകാർമെൻ കോർട്ടസ്, റിപോ!
ദ ജെനറ്റിക് ഓപ്പറയിലെ (2008) ഷിലോ വാല്ലെയ്സ് തുടങ്ങിയ കഥാപാത്രങ്ങളിലൂടെയാണ് അവർ അറിയപ്പെടുന്നത്.
2009 ൽ എബിസി ഫാമിലി പരമ്പരയായ റൂബി ദ റോക്കിറ്റ്സിലെ റൂബി ഗാല്ലഘെർ എന്ന കഥാപാത്രമായി അവർ അഭിനയിച്ചിരുന്നു.
ഫ്ലോറിഡയിലെ മയാമിയിലാണ് അലെക്സ വേഗ ജനിച്ചത് .
ഫ്ലോറിഡയിലെ ഓകാലയിലെ ഒരു മേച്ചിൽപ്രദേശത്താണ് അവരുടെ ജീവിതത്തിലെ ആദ്യ നാല് വർഷങ്ങൾ ചെലവഴിക്കപ്പെട്ടത്.
അവരുടെ പിതാവ് കൊളംബിയൻ സ്വദേശിയും മാതാവ് ജിന റൂയെ ഒരു മുൻ അമേരിക്കൻ മുൻ മോഡലുമായിരുന്നു.
നടി മക്കെൻസീ വേഗ ഉൾപ്പെടെ അലെക്സ വേഗയ്ക്ക് ആറ് സഹോദരങ്ങളുണ്ട്.
നാലു വയസ്സു പ്രായമുള്ളപ്പോൾ വേഗ കാലിഫോർണിയയിലേക്ക് അവരുടെ കുടുംബത്തോടൊപ്പം മാറിത്താമസിച്ചു.
കൗമാരപ്രായത്തിൽ, അവൾ വീട്ടിലിരുന്നാണ് വിദ്യാഭ്യാസം ചെയ്തത്.
അവലംബം ↑ ↑ ↑ ↑ ↑ ↑ "Alexa Vega Biography" .
Film Reference.
അല്ലാഹു Allah ٱللَّهُ Allah ٱللَّهُ
അറബി ഭാഷയിൽ ഏകദൈവത്തെ സൂചിപ്പിക്കുന്ന മഹത്തായ നാമമാണ് ٱللَّهُ അല്ലാഹു.
(ആംഗലേയം: Allāh; അറബി: - ' ٱللَّهُ ).
ഈ അറബി നാമം പുല്ലിംഗമോ സ്ത്രീലിംഗമോ ദ്വിവചനമോ ബഹുവചനമോ അല്ല.
ഭാഷാപരമായി തികച്ചും ഏക ദൈവത്തെ സൂചിപ്പിക്കുന്നതാണ്‌ ഈ വാക്ക്.
അറബി(Arabic) ഭാഷയിൽ മാത്രമാണ് അല്ലാഹു ٱللَّهُ എന്ന് ശരിയായി എഴുതാൻ സാധിക്കൂ.
നാനാമതക്കാരായ അറബികൾ ദൈവത്തെ സൂചിപ്പിക്കാൻ ഈ പദം ഉപയോഗിച്ചു വരുന്നു..
കൂടാതെ ലോകത്തെമ്പാടുമുള്ള ഇസ്‌ലാം മത വിശ്വാസികൾ ഏക ദൈവത്തെ ഈ നാമം ഉപയോഗിച്ചാണ് പരാമർശിക്കാറുള്ളത്.
എന്നാൽ അല്ലാഹു എന്ന നാമത്തിന്റെ അർത്ഥ വ്യാപ്തി ഉൾകൊള്ളുന്ന മറ്റൊരു നാമം  വേറെ ഭാഷയിൽ കണ്ടെത്താൻ സാധ്യമല്ല.
പ്രപഞ്ചത്തിലെ സർവ്വ ചരാചരങ്ങളെയും സൃഷ്ടിച്ചു, പരിപാലിക്കുന്ന,ആവശ്യമുള്ളവയെ സംഹരിക്കുന്ന ശക്തി ശ്രോതസ്സാണ് അല്ലാഹ്.
ഹൈന്ദവതയിൽ ബ്രഹ്മത്തെക്കുറിച്ച് പറയുന്നത് തന്നെയാണ് അല്ലാഹ്.
ബ്രഹ്മം | അല്ലാഹ് രണ്ടും രണ്ടല്ല, ലോകത്തെ സൃഷ്ടിച്ചു, പരിപാലിക്കുന്ന ഒരേയൊരു ദൈവമാണ്.
അല്ലാഹുവിനെക്കുറിച്ചുള്ള വിശേഷണങ്ങൾ -
സ്ത്രീയും, പുരുഷനുമല്ലാത്ത ശക്തി ശ്രോതസ്സ്.
ആരാലും ജന്മം നല്കപ്പെടാത്ത, സ്വയം ഭൂവായത്.
"ലോകത്തെ അമീബകൾ പോലുള്ള നഗ്ന നേത്രങ്ങൾ കൊണ്ട് കാണാൻ കഴിയാത്ത സൂക്ഷ്മ ജീവികളെ മുതൽ കരയിലെ ഏറ്റവും വലിയ ജീവിയായ നീലത്തിമിംഗലത്തെ വരേ സൃഷ്ടിച് പരിപാലിക്കുന്ന ശക്തി സ്വരൂപം.
ഇങ്ങനെ ഒരുപാടൊരുപാട് വിശേഷണങ്ങൾക്ക് അല്ലാഹുവിന് സ്വന്തം.
ഖുർആനിൽ അല്ലാഹുവേക്കുറിചുള്ള പരാമർശങ്ങളിൽ ഇങ്ങനെ കാണാം :
"അവനാകുന്നു നിങ്ങളുടെ രക്ഷിതാവും, എല്ലാ വസ്തുക്കളുടെയും സൃഷ്ടികർത്താവുമായ അല്ലാഹ്. അവനല്ലാതെ യാതൊരു ദൈവവുമില്ല എന്നിരിക്കെ നിങ്ങൾ എങ്ങനെയാണ്(സന്മാർഗത്തിൽ നിന്ന്) തെറ്റിക്കപ്പെടുന്നത്"(വിശുദ്ധ ഖുർആൻ 40:62)
"ആകാശങ്ങളെയും, ഭൂമിയെയും സൃഷ്ടിക്കുകയും, സൂര്യനെയും, ചന്ദ്രനെയും കീഴ്പെടുത്തി വെക്കുകയും ചെയ്തവൻ ആര് എന്ന് നീ അവരോട് ചോദിച്ചാൽ അവർ പറയും അല്ലാഹ് (ആണെന്ന്)" (29:61)
അല്ലാഹുവിന്റെ നാമങ്ങൾ
സൃഷ്ടാവായ അല്ലാഹുവിനെ വിശേഷണങ്ങളുടെ അടിസ്ഥാനത്തിൽ ഒരുപാട് പേരുകൾ ഖുർആനിൽ വെളിപ്പെടുത്തുന്നുണ്ട്.
അവയിൽ ഏതാനും നാമങ്ങൾ താഴെ നൽകുന്നു -
1) الله
2) الرحمن  പരമകാരുണികൻ
(3) الرحيم  കരുണാനിധി
(4) الملك  രാജാധിരാജൻ
(5) القدوس  പരിശുദ്ധൻ
6) السلام  രക്ഷയായവൻ
(7) المؤمن അഭയം നൽകുന്നവൻ
8) المهيمن  കാത്തുസൂക്ഷിക്കുന്നവൻ
9) العزيز  യോഗ്യതയുള്ളവൻ
10) لجبار  പരമാധികാരമുള്ളവൻ
11) المتكبر  മഹത്വമുള്ളവൻ
12) الخالق  സ്രഷ്ടാവ്
13) البارئ  സൃഷ്ടിക്കുന്നവൻ
14) المصور  രൂപം നൽകുന്നവൻ
15) الغفار  വളരെയധികം പൊറുക്കുന്നവൻ
16) القهار  അടക്കിഭരിക്കുന്നവൻ
17) الوهاب  ഔദാര്യവാൻ
18) الرزاق  പ്രദാനം ചെയ്യുന്നവൻ
19) الفتاح  (റഹ്മത്തിന്റെ വാതിൽ) തുറക്കുന്നവൻ
20) العليم  എല്ലാം അറിയുന്നവൻ
21) القابض  (ആഹാരത്തെയും റൂഹുകളെയും) പിടിക്കുന്നവൻ
22) الباسط  വിശാലമാക്കുന്നവൻ
(23) الخافض  തരം താഴ്ത്തുന്നവൻ
24) الرافع  സ്ഥാനം ഉയർത്തുന്നവൻ
25) المعز  പ്രതാപം നൽകുന്നവൻ
26) المذل  നിന്ദ്യനാക്കുന്നവൻ
27) السميع  കേൾക്കുന്നവൻ
28) البصير  കാണുന്നവൻ
29) الحكم  വിധി നടത്തുന്നവൻ
30) العدل  നീതി കാണിക്കുന്നവൻ
31) اللطيف  ദയ കാണിക്കുന്നവൻ
32) الخبير  സർവരഹസ്യവും അറിയുന്നവൻ
33) الحليم  സഹനമുള്ളവൻ
34) العظيم  മഹത്വമുള്ളവൻ
35)الغفور  പാപം പൊറുക്കുന്നവൻ
36) الشكور  നന്ദിക്കർഹൻ
37) العلي ഉന്നതൻ
38) الكبير  മഹാനായവൻ
39) الحفيظ  എല്ലാം സംരക്ഷിക്കുന്നവൻ
40) المقيت  ഭക്ഷണം നൽകുന്നവൻ
41) الحسيب  വിചാരണ ചെയ്യുന്നവൻ
42) الجليل  ഔന്നിത്യമുള്ളവൻ
43) الكريم  ഉദാരനായവൻ
44) الرقيب  എല്ലാം നിരീക്ഷിക്കുന്നവൻ
45) المجيب  ഉത്തരം നൽകുന്നവൻ
46) الواسع  വിശാലതയുള്ളവൻ
47) الحكيم  യുക്തിദീക്ഷയുള്ളവൻ
48) الودود  സ്നേഹമുള്ളവൻ
49) المجيد  മഹത്വമുള്ളവൻ
50) الباعث  പുനരുജ്ജീവിപ്പിക്കുന്നവൻ
51) الشهيد  എല്ലാറ്റിനും സാക്ഷിയാവുന്നവൻ
(52) الحق  സത്യമായവൻ
53) الوكيل  ഏറ്റെടുക്കുന്നവൻ
54) القوى  ശക്തമായവൻ
55) المتين  ശക്തിയുള്ളവൻ
56) الولي  സംരക്ഷകൻ
57) الحميد  സ്തുതിക്കപ്പെട്ടവൻ
58) المحصى  ക്ലിപ്തപ്പെടുത്തുന്നവൻ
59) المبدئ  ഇല്ലായ്മയിൽ നിന്ന് സൃഷടിക്കുന്നവൻ
60) المعيد  മടക്കി വിളിക്കുന്നവൻ
61) المحيي  ജീവിപ്പിക്കുന്നവൻ
62) المميت  മരിപ്പിക്കുന്നവൻ
63) الحي  എന്നെന്നും ജീവിച്ചിരിക്കുന്നവൻ
64) القيوم  സ്വയം നിലനിൽക്കുന്നവൻ
65) الواجد  കണ്ടെത്തുന്നവൻ
66) الماجد  മഹത്വമുള്ളവൻ
67) الواحد  ഏകനായവൻ
68) الصمد  സർവ്വർക്കും ആശ്രയമായവൻ
69) القادر  എന്തിനും കഴിവുള്ളവൻ
70) المقتدر  എല്ലാകഴിവുകളുടെയും ഉടമസ്ഥൻ
71) المقدم  മുന്തിക്കുന്നവൻ
72) المؤخر  പിന്തിക്കുന്നവൻ
73) الأول  ആദ്യമായവൻ
74) الآخر  ശാശ്വതൻ
75) الظاهر പ്രത്യക്ഷനായവൻ
76) الباطن  പരോക്ഷനായവൻ
77) الوالي  എല്ലാത്തിൻറെയും ഉടമസ്ഥൻ
78) المتعال  അത്യുന്നതൻ
79) البر  ഗുണം ചെയ്യുന്നവൻ
80) التواب  തൌബ സ്വീകരിക്കുന്നവൻ
81) المنتقم  ശിക്ഷിക്കുന്നവൻ
82) العفو  മാപ്പു നല്കുന്നവൻ
83) الرؤوف  കൃപ ചെയ്യുന്നവൻ
84) مالك الملك  പരമാധികാരി
85) ذو الجلال و الإكرام  മഹത്വവും ആധരവുമുള്ളവൻ
86) المقسط  നീതി നടത്തുന്നവൻ
87) الجامع  എല്ലാം ഒരുമിച്ച് കൂട്ടുന്നവൻ
88) الغني  ധനികൻ
89) المغني  ആവശ്യം തീർക്കുന്നവൻ
90) المانع  തടയുന്നവൻ
91) الضار  വിഷമമുണ്ടാക്കുന്നവൻ
(92) النافع  ഉപകാരം ചെയ്യുന്നവൻ
93) النور   വെളിച്ചം നൽകുന്നവൻ
94) الهادي  സന്മാർഗം കാണിക്കുന്നവൻ
95) البديع  മാതൃകയില്ലാതെ സൃഷ്ടിച്ചവൻ
96) الباقي  എന്നെന്നും ശേഷിക്കുന്നവൻ
97) الوارث  എല്ലാം അനന്തരമെടുക്കുന്നവൻ
(98) الرشيد  സന്മാർഗം കാണിക്കുന്നവൻ
99) الصبور  നല്ല ക്ഷമയുള്ളവൻ
റബ്ബ്, റഹ്മാൻ, റഹീം, ജബ്ബാർ എന്നിവയെല്ലാം അല്ലാഹുവിനെ മാത്രം സ്വന്തമായ നാമങ്ങൾ ആണെന്നിരിക്കെ സൃഷ്ടികൾക്ക് ആ പേരുകൾ മാത്രമായി നാമകരണം ചെയ്യുന്നത് ഉചിതമല്ല.
അതുകൊണ്ട് ഇത്തരം നാമങ്ങളുടെ മുൻപായി അബ്ദുൽ എന്ന് ചേർക്കുന്നതാണ് ഉത്തമം.
വിശേഷണങ്ങൾ
ഇസ്ലാമിക വിശ്വാസപ്രകാരം അല്ലാഹുവിന്റെ വിശേഷണങ്ങൾ:
ഏതൊരു ശക്തിയാണോ സർവ്വ ലോകത്തിന്റെയും സ്രഷ്ടാവും സംവിധായകനും സംരക്ഷകനുമായവൻ ആ ശക്തിയേ അറബിയിൽ അല്ലാഹു എന്ന് വിളിക്കുന്നു,അല്ലാഹുവിന്റെ പ്രകൃതി ഏകകമാണ്.
﴾هُوَ اللَّهُ أَحَد ﴿.
ഭൂമിയിലോ ആകാശലോകത്തോ  അവന്റെ അറിവോ സമ്മതമോ ഇല്ലാതെ യാതൊന്നും ചലിക്കുകയോ സ്പന്ദിക്കുകയോ ഇല്ല.
മനുഷ്യന്റെ ചിന്തകളും നിശ്വാസങ്ങളും അവനറിയുന്നു.
മാതാവിന്റെ ഗർഭപാത്രത്തിലെ രൂപം പ്രാപിക്കുന്ന ഭ്രൂണത്തിന്റെ സ്പന്ദനം പോലും അവന്റെ കേൾവിയിലുണ്ട്.
അതിൽ രൂപം കൊള്ളുന്ന ഓരോ അണുവിലും ഓരോ മൗലിക ഗണത്തിലും സൂക്ഷ്മ ഗണത്തിലും അവന്റെ ഇടപെടലുകളുണ്ട്.
അതിനാൽ അവൻ സകലതും ദർശിക്കുന്നവനും സകലതും കേൾക്കുന്നവനുമാണ് ﴾وَهُوَ السَّمِيعُ البَصِير ﴿.
അറബിയിൽ اﷲ Transliteration Allāh തർജ്ജമ God "(നബിയെ,) പറയുക:കാര്യം അല്ലാഹു ഏകനാണ് എന്നതാകുന്നു. അല്ലാഹു ഏവർക്കും ആശ്രയമായിട്ടുള്ളവനാകുന്നു. അവൻ(ആർക്കും)ജന്മം നൽകിയിട്ടില്ല.(ആരുടെയും സന്തതിയായി) ജനിച്ചിട്ടുമില്ല.അവന്നു തുല്യനായി ആരുമില്ലതാനും."
ഖുർ-ആൻ (112 ആം അധ്യായം)
മനുഷ്യന്റെ ചിന്തകൾക്ക് അവനെ പരിപൂർണർത്ഥത്തിൽ മനസ്സിലാക്കാനാവില്ല.
പ്രപഞ്ചത്തിലെ ഒന്നിനോടും അവന് സാമ്യതകളും സമാനതകളുമില്ല.
"പറയുക: മനുഷ്യരെ, തീർച്ചയായും ഞാൻ നിങ്ങളിലേക്കെല്ലാമുള്ള അല്ലാഹുവിന്റെ ദൂതനാകുന്നു. ആകാശങ്ങളുടേയും, ഭൂമിയുടേയും ആധിപത്യം ഏതൊരുവനാണോ അവന്റെ (ദൂതൻ). അവനല്ലാതെ ഒരു ദൈവവുമില്ല . അവൻ ജീവിപ്പിക്കുകയും മരിപ്പിക്കുകയും ചെയ്യുന്നു.അതിനാൽ നിങ്ങൾ അല്ലാഹുവിലും അവന്റെ ദൂതനിലും വിശ്വസിക്കുവിൻ.അതെ, അല്ലാഹുവിലും അവന്റെ വചനങ്ങളിലും വിശ്വസിക്കുന്ന, അക്ഷരജ്ഞാനമില്ലാത്ത ആ പ്രവാചകനിൽ.അദ്ദേഹത്തെ നിങ്ങൾ പിൻപറ്റുവിൻ. നിങ്ങൾക്ക് നേർമാർഗ്ഗം പ്രാപിക്കാം."
(സൂറ 7:158) നിരുക്തം
അൽ ഇലാഹ് "al-ilah" എന്നാൽ ഒരു പ്രത്യേക ദൈവത്തിന്റെ നാമമല്ല ഏക ദൈവം / സർവ്വേശ്വരൻ എന്നാണു.
ഇസ്ലാം മത വിശ്വാസത്തിന്റെ കാതൽ ഏക ദൈവം എന്നതിലും ഏക ദൈവത്തിലുള്ള അടിയുറച്ച വിശ്വാസത്തിലുമാണു.
അൽ ഇലാഹ് (അർത്ഥം: ദൈവം, The God ) ആണ് അറബി ഇലാഹ് എന്ന പദത്തിനു മുന്നിൽ അറബി ഭാഷയിലുള്ള അൽ എന്ന പദം ചേർത്ത് അല്ലാഹു ٱللَّهُ എന്ന മഹത്തായ നാമം എഴുതുന്നു.
അറബി ഭാഷയിൽ മാത്രമാണ് അല്ലാഹു ٱللَّهُ എന്ന് ശരിയായി എഴുതാൻ കഴിയൂ.
അല്ലാഹുവിന്റെ പേരുകൾ
അല്ലാഹുവിൻ്റെ മഹത്തായ 99 നാമങ്ങൾ ഇസ്ലാം പരിചയപ്പെടുത്തുന്നു.
ആ നാമങ്ങളാണ്  "അസ്മാഉൽ ഹുസ്നാ"  .
് ഉപകാരം നൽകുന്നവൻ 30:37 93 النور അൻ നൂർ പ്രകാശിപ്പിക്കുന്നവൻ 24:35 94 الهادي അൽ ഹാദിയ്യ് സന്മാർഗ്ഗത്തിലാക്കുന്നവൻ 22:54 95 البديع അൽ ബദീഉ് മാതൃക ഉണ്ടാക്കുന്നവൻ 2:117, 6:101 96 الباقي അൽ ബാഖ്വീ നാശം ഇല്ലാത്തവൻ 55:27 97 الوارث അൽ വാരിഥ് എല്ലാറ്റിനും അന‌ന്തരാവകാശിയായവൻ 15:23 98 الرشيد അർ റശീദ് നേർമാർഗ്ഗത്തിലാക്കുന്നവൻ 2:256 99 الصبور അസ്സ്വബൂർ ക്ഷമയുള്ളവൻ 2:153, 3:200, 103:3 മറ്റ് ലിങ്കുകൾ Catholic Encyclopedia - Allah The Concept of Allāh according to the Qur'an Archived 2019-04-21 at the Wayback Machine .
Allah - An Advanced look at God in Islam Archived 2007-08-25 at the Wayback Machine .
For Mainstream/Traditional Classical Islamic Teachings An Orthodox Traditional Islamic Information Website Archived 2011-06-16 at the Wayback Machine .
- The Origins of "ALLAH" - A Refutation to Quennel Gale's Article "Allah" Archived 2007-07-03 at the Wayback Machine .
kalam is malak Muhammed allah rasool with full evidence al is everything la is nothing part of shahlu zafar malak next world order is from india ഫലകം:Shehluzafar ഫലകം:Shahalu ahammed la iamam Mahdi essa bin Mariyam rasool allah all persons have the walkaping day the malak from allah shah zafarIII ↑ അബൂ മുഖാതിൽ - ‘അല്ലാഹു തേടുന്നത്...’
അന്നബെൽ ചോങ്
ഉപരിപഠനത്തിനായി വിദേശത്തേക്ക് പോയ മിടുക്കിയും പ്രതിഭാശാലിയുമായ അന്ന ബെൽ ചോങ്, ഒരു വിദ്യാർത്ഥിയെന്ന നിലയിൽ അക്കാദമിക് നേട്ടങ്ങൾ കൈവരിക്കുമെന്ന് എല്ലാവരും കരുതി.
എന്നാൽ, ലണ്ടനിലെ കിംഗ്സ് കോളേജിൽ നിയമം പഠിക്കാൻ പോയ അവൾ ഒരു പോൺസ്റ്റാറാവുകയായിരുന്നു.
ലോകത്തിലെ ഏറ്റവും വലിയ ഗ്യാങ് ബാംഗ് എന്ന അശ്ലീല സിനിമയിൽ അഭിനയിച്ച അന്നബെൽ 10 മണിക്കൂറിൽ 70 പുരുഷന്മാരുമായി 251 പ്രാവശ്യം ബന്ധപ്പെട്ട് റെക്കോർഡ്  സൃഷ്ടിച്ചു.
അവൾ അന്നബെൽ ചോങ് എന്ന പേര് സ്വീകരിച്ച് പോൺ സിനിമകളിൽ അഭിനയിച്ചു.
1995 -ൽ ഗ്രേസിന് 22 വയസ്സുള്ളപ്പോഴായിരുന്നു സംഭവം.
എന്നാൽ നന്നായി പഠിക്കുന്ന, വളരെ വലിയ സ്വപ്‌നങ്ങൾ കണ്ട് വളർന്ന അവൾ ഈ രീതിയിൽ എത്തിപ്പെട്ടതിന് പിന്നിൽ ഒരു കഥയുണ്ടായിരുന്നു.
ലണ്ടനിൽ ട്രെയിനിൽ വച്ച് അവൾ ഒരാളെ കണ്ടുമുട്ടി.
അവർ പരസ്പരം ഇഷ്ടപ്പെട്ടു, ശാരീരികമായി അടുക്കാൻ അവർ ആഗ്രഹിച്ചു.
എന്നാൽ അയാൾ മറ്റ് പുരുഷന്മാരെയും കൂട്ടി ഒരു ഇടവഴിയിൽ വച്ച് അവളെ കൂട്ടബലാത്സംഗം ചെയ്തു.
അവളുടെ കൈയിലുള്ളത് മുഴുവൻ കൊള്ളയടിച്ചു.
21-ാം വയസ്സിൽ ലോ സ്കൂളിലെ പഠനം അവസാനിപ്പിച്ചു അവൾ.
ബ്ലേഡ് ഉപയോഗിച്ച് കൈയിലെ ഞരമ്പ് മുറിച്ച് ആത്മഹത്യ ചെയ്യാൻ ശ്രമിച്ചു.
എന്നാൽ ജീവിക്കണമെന്നും, തോറ്റുകൊടുക്കരുതെന്നും അവളുടെ മനസ്സ് പറഞ്ഞു.
വീണ്ടും പഠിക്കാൻ അവൾ ആഗ്രഹിച്ചു.
ഒടുവിൽ ഫോട്ടോഗ്രാഫി, ആർട്ട് എന്നിവയിൽ സതേൺ കാലിഫോർണിയ സർവകലാശാലയിൽ (യു‌എസ്‌സി) ബിരുദം നേടി.
അവിടെ അക്കാദമിക് രംഗത്ത് മികവ് പുലർത്തി.
നിയമ പഠനം ഉപേക്ഷിച്ച അവളെ വീട്ടുകാർ സ്വീകരിച്ചില്ല.
പണത്തിനായി അവൾ അശ്ലീല ചിത്രങ്ങളിൽ അഭിനയിക്കാൻ തുടങ്ങിപ്രമുഖ നിർമ്മാണ കമ്പനികളിൽ ഒന്നുമായി ചേർന്ന് ഗ്യാങ് ബാംഗ് എന്ന സിനിമയിൽ അവൾ അഭിനയിച്ചു.
ലിംഗഭേദങ്ങളെ വെല്ലുവിളിക്കാനുള്ള ആഗ്രഹമാണ് സിനിമ ചെയ്യാനുള്ള തന്റെ പ്രേരണയെന്ന് അവൾ പിന്നീട് പറഞ്ഞു.
പരിപാടിയിൽ 10 മണിക്കൂറിനുള്ളിൽ 251 പുരുഷന്മാരുമായി അന്നബെൽ ചോങ് ലൈംഗിക ബന്ധത്തിലേർപ്പെട്ടു, ഒരു അശ്ലീല ചിത്രത്തിന്റെ എക്കാലത്തെയും വലിയ റെക്കോർഡാണ് അത്.
എക്കാലത്തേയും ഏറ്റവും കൂടുതൽ വരുമാനം നേടിയ അശ്ലീല ചിത്രങ്ങളിലൊന്നായി ഈ ചിത്രം മാറിയെങ്കിലും, അവൾക്ക് വാഗ്ദാനം ചെയ്യപ്പെട്ട 10,000 യുഎസ് ഡോളർ ഒരിക്കലും നൽകിയില്ല.
മാത്രമല്ല വീഡിയോയിൽ നിന്ന് അവൾക്ക് പണം ഒന്നും ലഭിച്ചില്ല.
അവളുടെ കഥ യൂണിവേഴ്സിറ്റി ചലച്ചിത്ര വിദ്യാർത്ഥിയായ ഗോഗ് ലൂയിസ് ഒരു ഡോക്യുമെന്ററിയാക്കി.
സെക്സ്: ദി അന്നബെൽ ചോങ് സ്റ്റോറി എന്ന പേരിൽ അത് 1999 -ൽ അത് പുറത്തിറങ്ങി.
എന്നാൽ, വീട്ടുകാരുടെ നഷ്ടമായ സ്നേഹവും, അഭിമാനവും തിരിച്ചുപിടിക്കണമെന്ന വാശിയോടെ ഏതാണ്ട് രണ്ട് പതിറ്റാണ്ട് മുമ്പ് അവർ ഈ രം​ഗം ഉപേക്ഷിച്ചു.
ടെക് വ്യവസായത്തിൽ സ്വന്തമായി ഒരിടം തേടാൻ അവൾ ആഗ്രഹിച്ചു.
ഇപ്പോൾ 47 വയസുള്ള ചോങ് തന്റെ കോഡിംഗിനെക്കുറിച്ചും അവൾക്ക് അതിലുള്ള താല്പര്യത്തെ കുറിച്ചും പറയുന്നു.
ഒരു ക്ലയന്റുമൊത്തുള്ള ഒരു സ്വകാര്യ സെഷനിൽ എച്ച്ടിഎംഎൽ, സി‌എസ്‌എസ്, ജാവാസ്ക്രിപ്റ്റ് എന്നിവയുടെ അടിസ്ഥാനകാര്യങ്ങൾ അയാൾ അവൾക്ക് പരിചയപ്പെടുത്തി.
അതിനെ തുടർന്ന് ഒരു ലളിതമായ വെബ്‌പേജ് നിർമ്മിക്കാൻ അവൾക്ക് കഴിഞ്ഞു.
അതോടെ അവളുടെ ജീവിതത്തിൽ പുതിയ പ്രതീക്ഷയും വെളിച്ചവും വന്നുചേർന്നു.
തുടർന്ന് വെസ്റ്റ്‍വുഡ് കോളേജിന്റെ മിഡ്-വിൽ‌ഷയർ കാമ്പസിൽ, അവൾ വീണ്ടും ഒരു മുഴുവൻ സമയ വിദ്യാർത്ഥിയായി.
സോഫ്റ്റ്‍വെയർ പ്രോഗ്രാമിംഗ് കോഴ്‌സിൽ ബിരുദം നേടി.
സമീർ തന്തി ഇംഗ്ലീഷ് വിലാസം https://ml.wikipedia.org/wiki/Sameer_Tanti
അസമീസ് ഭാഷാ കവിയും കഥാകൃത്തും വിവർത്തകനും ചിത്രകാരനും സാമൂഹിക പ്രവർത്തകനുമാണ് സമീർ തന്തി (ജനനം 6 ഫെബ്രുവരി 1955).
2012 ലെ അസം വാലി ലിറ്റററി അവാർഡ് ജേതാവാണ് അദ്ദേഹം .
2024-ൽ, "ഫോറിംഗ്ബ്യൂർ ബാറ്റർ കോത ജെയ്ൻ" എന്ന കവിതാ പുസ്തകത്തിന് സാഹിത്യ അക്കാദമി അവാർഡ് ലഭിച്ചു.
1955 ഫെബ്രുവരി 6 ന് ഇന്ത്യയിലെ അസമിലെ കർബി ആംഗ്ലോംഗ് ജില്ലയിലെ മിക്കിർചാങ് ടീ എസ്റ്റേറ്റിലെ ബെഹോറയിലാണ് സമീർ തന്ത് ജനിച്ചത് .
അദ്ദേഹം ഗോലാഘട്ടിലെ ബിഹോറ മിക്കിർചാങ് പി പ്രൈമറി സ്‌കൂളിൽ പഠിച്ചു , ഹഫ്‌ലോങ് ഗവൺമെൻ്റ് കോളേജിൽ നിന്ന് ഹയർ സെക്കണ്ടറിയും, ദെർഗാവ് കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദവും , 1983-ൽ ഗൗഹാട്ടി യൂണിവേഴ്‌സിറ്റിയിൽ നിന്ന് ഇംഗ്ലീഷിൽ ബിരുദാനന്തര ബിരുദവും നേടി .
ജോലിക്ക് മുമ്പ് സരാഘട്ട് കോളേജിൽ ഫാക്കൽറ്റിയായി ജോലി ചെയ്തു.
ഗുവാഹത്തിയിലെ ഒരു ഇംഗ്ലീഷ് ദിനപത്രത്തിൻ്റെ പരിഭാഷകനായും തുടർന്ന് ഗവൺമെൻ്റിൻ്റെ ടൂറിസം വകുപ്പിൽ ടൂറിസ്റ്റ് ഇൻഫർമേഷൻ ഓഫീസറായും അസം.
പതിനാല് കവിതാ പുസ്തകങ്ങളും നാല് വിമർശന ലേഖനങ്ങളും ആഫ്രിക്കൻ, ജാപ്പനീസ് പുസ്തകങ്ങളുടെ രണ്ട് വിവർത്തനങ്ങളും സമീർ തന്തി എഴുതിയിട്ടുണ്ട്.
രണ്ട് ചെറുകഥാ സമാഹാരങ്ങളും അദ്ദേഹം എഡിറ്റ് ചെയ്തിട്ടുണ്ട്.
[ 4 ] സമൂഹത്തിൻ്റെ വിവിധ വിഭാഗങ്ങൾക്കിടയിലുള്ള വർദ്ധിച്ചുവരുന്ന അസമത്വം പരിഹരിക്കാൻ തൻ്റെ കൃതികളിൽ അദ്ദേഹം പരിശ്രമിക്കുന്നു.
[ 5 ] ഇന്ത്യൻ പോയട്രി ഫെസ്റ്റിവൽ (1987), ഏഷ്യൻ പോയട്രി ഫെസ്റ്റിവൽ (1988), വേൾഡ് പോയട്രി ഫെസ്റ്റിവൽ (1989) തുടങ്ങി നിരവധി അന്താരാഷ്ട്ര ഫോറങ്ങളിൽ അദ്ദേഹം തൻ്റെ കവിത അവതരിപ്പിച്ചിട്ടുണ്ട്.
കൃതികൾ * 1985 :- യുദ്ധ ഭൂമിർ കബിതാ (Yuddha Bhumir Kabitaa) ശോകകുല ഉപത്യക (Shokakul Upatyaka) തേജ് അന്ധരോർ നാവോ ( Tej Andhaaror Nao) സോമോയ്, സബ്ദ, സപോൺ (Somoy, Sabda, Sapon) 2001 :- കദം ഫുലാർ രാതി (Kadam Phular Raati) 2012 :- ആനന്ദ അരു ബെദോനാർ ബൈവാബ് (Ananda Aru Bedonaar Baivab) 2013 :-ബിഷാദ് സംഗീതം ( Bishad Sangeet) 2021 :-  ഫോറിംഗ്ബ്യൂർ ബാറ്റർ കോത ജെയ്ൻ പുരസ്കാരങ്ങൾ 2012 :- അസം വാലി ലിറ്റററി അവാർഡ് 2016 :- പത്മനാഥ് വിദ്യാബിനോദ് സാഹിത്യ പുരസ്കാരം 2017 :- രാമനാഥ് ഭട്ടാചാര്യ ഫൗണ്ടേഷൻ സാഹിത്യ അവാർഡ് 2019 :- "കായകോൽപ്പർ ബേല" എന്ന പുസ്തകത്തിന് സാഹിത്യ അക്കാദമി അവാർഡിന് ഷോർട്ട്‌ലിസ്റ്റ് ചെയ്തു 2024 :- ഫോറിംഗ്ബ്യൂർ ബാറ്റർ കോത ജെയ്ൻ  എന്ന പുസ്തകത്തിന് സാഹിത്യ അക്കാദമി അവാർഡ്.
അവലംബം ↑ https://assam.news18.com/news/assam/samir-tati-won-the-sahitya-akademi-award-for-his-poem-fringbore-bat-katha-jane-tv-biju-kd-430342.html ↑ ↑
തൃക്കലഞ്ഞൂർ മഹാദേവക്ഷേത്രം
തൃക്കലഞ്ഞൂർ മഹാദേവക്ഷേത്രം പത്തനംതിട്ട ജില്ലയിലെ പ്രശസ്തമായ ശബരിമലയിൽ നിന്നു് ഏതാണ്ടു് 80 കിലോമീറ്ററോളം അകലെ, തെക്കുപടിഞ്ഞാറുമാറി പുനലൂർ - മൂവാറ്റുപുഴ സംസ്ഥാന പാതയിലാണു് സ്ഥിതിചെയ്യുന്നതു്.
പരമശിവനും ധർമ്മശാസ്താവുമാണ് ഈ ക്ഷേത്രത്തിലെ പ്രധാനമൂർത്തികൾ.
ഇരു മൂർത്തികൾക്കും പ്രത്യേകമായി കൊടിമരങ്ങളുണ്ട്.
തൃക്കലഞ്ഞൂർ മഹാദേവക്ഷേത്രത്തിലെ ഉത്സവം മീനമാസം   (മാർച്ച് / ഏപ്രിൽ) തുടങ്ങി തിരുവാതിര ആറാട്ടിനു തീരും.
ഉത്സവം 8 ദിവസം വരെ ഉണ്ടാകും.
തൃക്കലഞ്ഞൂർ മഹാദേവക്ഷേത്രം ഉത്സവത്തിലെ കെട്ടുകാഴ്ചയിലെ ചില ചിത്രങ്ങൾ കാളയെടുപ്പു് കാളയെടുപ്പു് ഗണപതിയുടെ രൂപം എഴുന്നള്ളത്തു് ‎ ശിവപാർവ്വതിമാരുടെ രൂപം എഴുന്നള്ളത്തു് തിടമ്പു് എഴുന്നള്ളത്തു് വിളക്കു് ‎ശ്രീകോവിൽ
ആഢ്യൻപാറ ചെറുകിട ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Adyanpara_Small_Hydro_Electric_Project
പ്രതിവർഷം 9.01 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുത പദ്ധതിയാണ് ആഢ്യൻപാറ ചെറുകിട ജലവൈദ്യുതപദ്ധതി , .
മലപ്പുറം ജില്ല യിലെ നിലമ്പൂർ താലൂക്കിലെ ചാലിയാർ  ഗ്രാമപഞ്ചായത്തിലെ ആഢ്യൻപാറയിൽ ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്.
1) ആഢ്യൻപാറ പവർ ഹൗസ്
1) ആഢ്യൻപാറ തടയണ
ആഢ്യൻപാറ ചെറുകിട ജലവൈദ്യുത പദ്ധതിക്ക് വേണ്ടി ആഢ്യൻപാറയിൽ ചാലിയാറിന്റെ പോഷക നദിയായകാഞ്ഞിരപ്പുഴയിൽ  ഒരു ചെറിയ തടയണ നിർമിച്ചു.
വെള്ളം കനാൽ വഴി പവർ ഹൗസിനു മുകൾ ഭാഗത്തു  എത്തിച്ചു  പെൻസ്റ്റോക്ക് പൈപ്പ് വഴി  വെള്ളം പവർ ഹൗസിലേക്ക് എത്തിച്ചു 1.5 മെഗാവാട്ടിന്റെ 2 ടർബൈനുകളും 0.5 മെഗാവാട്ടിന്റെ ഒരു  ടർബൈനും  (Francis -type) ഉപയോഗിച്ച് 3.5 മെഗാവാട്ട് വൈദ്യുതി ഉത്പാദിപ്പിക്കുന്നു.
വാർഷിക ഉൽപ്പാദനം 9.01 MU ആണ്.
2015  മാർച്ച് 9 ന് പദ്ധതി കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 1.5 MW 09.03.2015 യൂണിറ്റ് 2 1.5 MW 09.03.2015 യൂണിറ്റ് 3 0.5 MW 09.03.2015 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക അവലംബം
ആനയിറങ്കൽ അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Anayirankal_Dam
കേരള ത്തിലെ ഇടുക്കി ജില്ലയിലെ മൂന്നാറി ൽ നിന്നും 22 കിലോമീറ്റർ അകലെ ചിന്നക്കനാൽ , ശാന്തമ്പാറ പഞ്ചായത്തുകളിലായി പന്നിയാർ പുഴയിൽ നിർമിച്ച ഒരു അണക്കെട്ടാണ് ആനയിറങ്കൽ അണക്കെട്ട്.
ഒരു വശം വനമേഖലയാലും മറ്റു വശങ്ങൾ ടാറ്റയുടെ ടീ പ്ലാന്റേഷനാലും അണക്കെട്ട് ചുറ്റപ്പെട്ടിരിക്കുന്നു.
കുമളി - മൂന്നാർ പാതയ്ക്കു സമീപമാണ് അണക്കെട്ടിന്റെ സ്ഥാനം .
അണക്കെട്ടിൽ നിന്നും ഒഴുകിയെത്തുന്ന ജലം പന്നിയാർ പുഴയിലൂടെ കുത്തുങ്കലിലും പൊന്മുടി അണക്കെട്ടിലും എത്തുന്നു.
കുത്തുങ്കൽ , പന്നിയാർ പവർഹൗസുകളിൽ വെച്ച്  വൈദ്യുതി ഉത്പാദിപ്പിക്കുന്നു.
ബിയൽറാം എന്നിവിടങ്ങളിൽനിന്നും ഒഴുകിയെത്തുന്ന ചെറുതോടുകളിലെ ജലവും തമിഴ്‌നാട് അതിർത്തിയിലെ മലകളിൽനിന്നും ഒഴുകിയെത്തുന്ന മഴവെള്ളവുമാണ് ഈ അണക്കെട്ടിൽ സംഭരിക്കുന്നത്.
സാധാരണയായി ജൂൺ, ജൂലൈ മാസങ്ങളിൽ സംഭരണി നിറഞ്ഞുകവിയാറുണ്ട്.
മതികെട്ടാൻ ചോല ദേശീയോദ്യാനം
മതികെട്ടാൻ ചോല ദേശീയോദ്യാനം ഇതിനടുത്താണ്.
വെള്ളത്തൂവലിൽ മുതിരപ്പുഴയ്ക്ക് ഇടതുവശം കൊന്നത്തടി ഗ്രാമപഞ്ചായത്തിൽ ഉൾപ്പെടുന്ന പ്രദേശത്തു  ഉള്ള  പന്നിയാർ പവർ ഹൗസിൽ 15 മെഗാവാട്ടിന്റെ   2 ടർബൈനുകൾ ഉപയോഗിച്ച്  30 മെഗാവാട്ട് വൈദ്യുതി  ഉത്പാദിപ്പിക്കുന്നു .1964 ജനുവരി  26-ന് കെ.എസ്.ഇ.
ബി.യുടെ ഹൈഡ്രോ ഇലക്ട്രിക് പദ്ധതി നിലവിൽ വന്നു.
വാർഷിക ഉൽപ്പാദനം 158 MU ആണ്.
2003-ൽ പദ്ധതി നവീകരിച്ചു 30 മെഗാവാട്ടിൽ നിന്ന് 32.4 മെഗാവാട്ടായി ഉയർത്തി.
കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക അവലംബം പുറത്തേക്കുള്ള കണ്ണികൾ
ആർ'ബോണി ഗബ്രിയേൽ
ആർ'ബോണി നോല ഗബ്രിയേൽ ( ഇംഗ്ലീഷ് : R'Bonney Nola Gabriel ; ജനനം മാർച്ച് 20, 1994) ഒരു അമേരിക്കൻ മോഡലും സൗന്ദര്യ റാണിയുമാണ് മിസ്സ് യൂണിവേഴ്സ് 2022 , അമേരിക്കൻ ഐക്യനാടുകൾ നിന്ന് കിരീടം നേടുന്ന ഒമ്പതാമത്തെ എൻട്രിയും കൂടാതെ കിരീടം ചൂടിയ ഏറ്റവും പ്രായം കൂടിയ വ്യക്തിയും ആയി.
മുമ്പ്, റെനോ , നെവാഡ യിൽ നടന്ന മിസ് യുഎസ്എ 2022 മത്സരത്തിലെ വിജയിയായിരുന്നു അവർ.
ഒരു ഫിലിപ്പിനോ പിതാവായ റെമിജിയോ ബോൺസൺ "ആർ. ബോൺ" ഗബ്രിയേലിന്റെയും അമേരിക്കൻ അമ്മയായ ഡാന വാക്കറിന്റെയും മകനായി ടെക്സസിലെ ഹൂസ്റ്റണിൽ ഗബ്രിയേൽ ജനിച്ചു.
അവൾക്ക് മൂന്ന് മൂത്ത സഹോദരന്മാരുണ്ട്.
അവളുടെ പിതാവ് ഫിലിപ്പീൻസിലെ മതം ജനിച്ചു, മനില സ്വദേശിയാണ്, 25-ആം വയസ്സിൽ വാഷിംഗ്ടൺ സ്റ്റേറ്റിലേക്ക് കുടിയേറി.
അവളുടെ അമ്മ ടെക്സാസിലെ ബ്യൂമോണ്ട് സ്വദേശിയാണ്.
ഗബ്രിയേൽ യൂണിവേഴ്സിറ്റി ഓഫ് നോർത്ത് ടെക്സാസിൽ നിന്ന് ഫാഷൻ ഡിസൈനിംഗിൽ ബിരുദം നേടി.
അവൾ ഇപ്പോൾ പരിസ്ഥിതി സൗഹൃദ വസ്ത്രങ്ങൾ സൃഷ്ടിക്കുന്ന ഒരു ഡിസൈനറായും ഒരു മോഡലായും പ്രവർത്തിക്കുന്നു.
സൗന്ദര്യ മത്സരം
മിസ് കെമാ യു എസ് എ 2020 ൽ ചേർന്നപ്പോഴാണ് മത്സരങ്ങളിലേക്കുള്ള അവളുടെ ആദ്യ കടന്നുകയറ്റം, അവിടെ മികച്ച 5 ഫൈനലിസ്റ്റുകളിൽ ഇടം നേടി.
അവൾ മിസ് യുഎസ്എ 2021 ൽ മിസ് ഹാരിസ് കൗണ്ടി ആയി മത്സരിക്കുകയും മക്അല്ലനിലെ വിക്ടോറിയ ഹിനോജോസയോട് ഫസ്റ്റ് റണ്ണറപ്പായി മാറുകയും ചെയ്തു.
അവൾ മിസ് യുഎസ്എ 2022 വിജയിക്കുകയും ടെക്സസ് പ്രതിനിധീകരിച്ച് മിസ് യുഎസ്എ 2022 , അവിടെ മിസ് യു എസ് എ 2022 ആയി കിരീടമണിയുകയും ഫിലിപ്പിനോ വംശജരുടെ ആദ്യ മിസ് യു എസ് എ ആയി.